**ТЕХНИЧЕСКА СПЕЦИФИКАЦИЯ**

**„ДОСТАВКА НА КОМПЮТЪРНИ КОНФИГУРАЦИИ, ЛАПТОПИ И ДОКУМЕНТНИ СКЕНЕРИ ЗА НУЖДИТЕ НА ОКРЪЖЕН СЪД – ПЕРНИК“ по три обособени позиции: Обособена позиция № 1 Доставка на компютърни конфигурации, Обособена позиция № 2 Доставка на лаптопи, Обособена позиция № 3 Доставка на документни скенери**

**за възлагане на Обособена позиция № 1 Доставка на компютърни конфигурации**

**Към всяка употреба в текста** (заедно с всички форми на членуване, в единствено или множествено число) на: **СТАНДАРТ, ТЕХНИЧЕСКА ОЦЕНКА, СПЕЦИФИКАЦИЯ, ИЛИ ДРУГА ТЕХНИЧЕСКА РЕФЕРЕНЦИЯ, както и на КОНКРЕТЕН МОДЕЛ, ИЗТОЧНИК ИЛИ СПЕЦИФИЧЕН ПРОЦЕС, МЕТОД, ТЪРГОВСКА МАРКА, ПАТЕНТ, ТИП, ПРОИЗХОД ИЛИ ПРОИЗВОДСТВО по смисъла на чл. 48, ал. 2 и чл. 49, ал. 2 от ЗОП**, ако изрично не е указано друго, следва автоматично да се счита за добавено:„**ИЛИ ЕКВИВАЛЕНТНО/И**”.

**I. описание на предмета на поръчката**

Предметът на настоящата обществена поръчка (за краткост в текста ще се използва съкращението „*ОП*”) представлява еднократна окомплектована доставка и поддръжка на всички заявени от Възложителя минимални количества компютърни конфигурации (настолни персонални компютри с монитори), (за краткост в текста ще се използва „*технически средства*” или съкращението „*ТС*”), съгласно описаното по-долу, както следва:

I.1. Компютърни конфигурации (настолни персонални компютри с монитори) – **19 (деветнадесет) броя** с минимален гаранционен срок 3 (три) години.

Предметът на ОП ще се реализира при условия на настоящата техническа спецификация и одобрената документация.

**II. Място и СРОКове зА ИЗПЪЛНЕНИЕ НА ПОРЪЧКАТА**

II.1. Предметът на ОП ще се реализира на мястото на експлоатация на оборудването в сградата на Окръжен съд – Перник (Република България, обл. Перник, общ. Перник, гр. Перник, ул. „Търговска“ № 37, ет.2).

II.2. Максималният предложен от Участника срок за изпълнение на поръчката следва да е максимум до 1 (един) месец, считано от датата на двустранно подписан договор, като се удостоверява с двустранно подписан „Приемо-предавателен протокол” без забележки, след обстойна проверка от експерти на Възложителя за техническо съответствие на доставените технически средства с предложението на участника и техническите спецификации.

II.3. Минималният предложен от Участника гаранционен срок за гаранционно обслужване и сервизиране на мястото на експлоатация, считано от датата на окончателно приемане на цялата доставка с двустранно подписания „Приемо-предавателен протокол” по т.II.2, следва да е не по-малък от 3 (три) години.

**III.** **МИНИМАЛНИ ТЕХНИЧЕСКИ ИЗИСКВАНИЯ ЗА ИЗПЪЛНЕНИЕ НА ПОРЪЧКАТА**

 Всичко включено в „*Техническо(то) предложение за изпълнение на обществената поръчка)*” на Участника (за краткост в текста ще се използва „*Предложение(то)*”) следва да е необходимо и напълно достатъчно за качествено реализиране на заявените в Спецификациите от Възложителя и предложени от Участника в Предложението параметри на ОП (за краткост в текста ще се използва „*параметри/те*”). Всички параметри за реализиране на ОП точно се определят от минималните: показатели, функционални, екологични и др. изисквания, които са необходими за:

III.1.1. Гарантиране на напълно безопасни за хората, наличното оборудване на Възложителя и ТС условия.

III.1.2. Спазване на действащата на територията на Република България (РБ) и Европейският съюз (ЕС) нормативна база/уредба.

III.1.3. Постигане на съответствие с последните актуални версии/редакции на всички действащи и приложими с ОП международни технически, технологични, екологични и т. н. технически оценки, като: БДС, CE Marking, Energy Star и RoHS или техни еквиваленти.

III.1.4. Осигуряване право на ползване на интелектуална собственост в това число: патентни, авторски права и лицензни, в случаите, в които това е приложимо.

III.1.5. Да са напълно работоспособни, като се включват и допълнителни параметри, които, ако са необходими за своевременното, изцяло и качествено реализиране на ОП, Спецификациите и Предложението без да налагат, предполагат или обуславят каквото и да е ограничение.

Съответствието, цялостното отговаряне, стриктното изпълнение и пълното покриване (за краткост в текста ще се използва „*съответстват*” или „*съответствие/то*”) спрямо всеки параметър на ОП следва да бъде документално доказано от Участника в неговото Предложение.

**III.2. МИНИМАЛНИ ИЗИСКВАНИЯ КЪМ ОП.**

**III.2.1. Общи минимални изисквания:**

III.2.1.1. За успешната и своевременна реализация в пълен обем на ОП Участникът следва да предложи за доставка като произход, номенклатура, видове, калкулирани количества, комплектация, работоспособност, съвместимост, характеристики, качества, изисквания, условия и т.н. всички необходими ТС (включително заедно с техните изграждащи и/или окомплектоващи ги компоненти), които представляват публично дефинирани от техния Производител/разработчик и достъпни (на пазара) самостоятелни (комерсиални) продукти, фабрично произведени, заводски тествани и сертифицирани/стандартизирани в условията на системи за управление на качеството, съгласно изискванията на стандарт БДС EN ISO 9001:2015 или еквивалент с обхват включващ ОП, съответстват на всички параметри на ОП и:

• са напълно: работоспособни, приложими за конкретните ТС, окомплектовани с всички необходими и напълно достатъчни за монтажа, експлоатацията, реализацията на ОП, Спецификациите и Предложението компоненти, стриктно съответстват на европейските изисквания и норми за: пригодност, техническа експлоатация, степен на защита, техническа и пожарна безопасност, електромагнитна съвместимост, включване и работа в електрическата мрежа (съобразно БДС) в РБ, разполагат със сертификати за контрол на качеството, приложимите технологии, стандарти и т. н., маркирани са с „CE”, технически и функционално са изправни; осигуряват и гарантират заявените, необходими и достатъчни: характеристики, функционалност, висока технологична надеждност, условия за своевременното отстраняване на регистрирани и предотвратяване възникването на бъдещи (подлежащи на прогнозиране) технически проблеми, достигнатото технологично ниво и др. (за краткост в текста ще се използват „работоспособност” или „работоспособни” и техните отрицания);

• всички предложени фабрично интегрирани/вградени и външни захранващи блокове, модули и адаптери следва: гарантирано да осигуряват работата на съответното ТС при максимално възможно консумирана мощност/натоварване, да са от Производителя на ТС, напълно пригодни за работа с входящо захранващо напрежение съобразно с БДС или еквивалент и са окомплектовани с куплунг и кабел съобразно с БДС или еквивалент;

• осигуряват възможно най-благоприятни: гаранционни и експлоатационни условия и срокове, включително максимални производителност и ефективност на работа и охлаждане (в това число: инсталирани/интегрирани достатъчни сечения и отстояния, които не възпрепятстват въздушните потоци, охлаждащи вентилатори, филтри и правилно подбрана ориентация на въздушните потоци спрямо студени/ топли зони);

За целите на поръчката за „характеристики” следва да се разбира и включва пълния текст, а именно: „всички работни, функционални, технически, технологични, стойностни, екологични и/или др.: характеристики, параметри/ изисквания/ условия/ срокове/ показатели/ възможности/ критерии; прилагани/използвани: технически решения, алгоритми, методи/ки, технологии, стандарти; етапи, срокове, периоди, процеси по изпълнение, степен на готовност, местонахождения и т.н., произход, номенклатура, типове/видове, качества, количества, експлоатационни и гаранционни условия; срокове/периоди за доставка/ремонт/замяна, извършване на превантивни действия, изпълнение/реализация, гаранция и др.; параметри на сервизно обслужване и/или поддръжка; достигнато технологично ниво; ефективност на работа; и всеки друг целесъобразен, (пряко или косвено) свързан или определящ аспект за реализиране на ОП, Спецификациите и Предложението, като: производителност, мощност, натоварване, консумация на (електрическа) енергия, експлоатационни и гаранционни условия, отделяна топлина, шум, вибрации и т. н.”.

За целите на поръчката за „компонент/и” на ТС следва да се разбира и включва пълния текст, а именно: „всички видове/типове/модели и обеми/количества, необходими и напълно достатъчни: активни и пасивни хардуерни: (изграждащи, окомплектоващи, опционални, базови, стандартни и т.н.) модули, интерфейси, оборудване и/или (резервни) части; (специализирани, конвертиращи, конфигурационни, интерфейсни, захранващи и т.н.) адаптери, блокове и кабели; монтажни, аранжиращи и др. материали, аксесоари и т.н.; софтуерни: продукти и лицензи за тяхното използване включително: операционни системи (за краткост в текста ще се използва съкращението „ОС”), Firmware, системен, прилежащ и специализиран софтуер, осигурена възможност за теглене на нови и обновяване на използваните софтуерни версии, функции и/или дефиниции на вграден или инсталиран софтуер към най-актуалните налични и приложими, драйвери и др.; лицензи/ключове за разрешаване използването на допълнителни функционални възможности, специфично (извън)гаранционно или друго поддържане, обслужване, сервизиране и/или др. специализирани услуги като безплатна доставка в рамките на гарантиран срок на нови ТС за подмяна на дефектирали и т.н.”.

За целите на поръчката „Производител/и” следва да се разбира и включва пълния текст, а именно: „фирмата, която се явява, легално правоприема или наследява фактическия производител/ марка/ произход/ собственик на лицензионни, патентни, авторски или сродни права и т.н. на/за конкретните ТС”. За Производител пълноправно се приема и неговото най-високо ниво на официално регионално, включващо територията на РБ или ЕС представителство.

III.2.1.2. Предложените от Участника ТС следва да бъдат защитени от смущения и да осигуряват надеждна защита от пренапрежения и/или опасни напрежения за хората, наличното оборудване на Възложителя, предложените за доставка ТС и техните компоненти. За защита на потребителите и обслужващия персонал от рискове от: токов удар, пожар, изгаряне от нагорещени части, химически изгаряния, механични наранявания и т.н., всички ТС и техните компоненти, в т.ч. кутии, захранващи и интерфейсни модули, адаптери и кабели, трябва да отговарят на изискванията на специфичните стандарти и нормативи за безопасност или техни еквиваленти, както следва:

• БДС EN 60038 – Стандартни напрежения;

• БДС EN 60529 – Степени на защита, осигурени от обвивката (IP код);

• БДС EN 61000 – Електромагнитна съвместимост (EMC);

• IEEE 1680 (EPEAT) и IEEE 1680.1 Personal Computer Products Standard;

• ISO 9241-307:2008 – Ergonomics of human-system interaction и др. приложими.

Кутиите, захранващите и интерфейсни модули или адаптери на всяко от предложените от Участника ТС трябва да бъдат конструктивно проектирани, фабрично произведени/разработени, заводски и/или лабораторно тествани:

• За работа/включване в електрическа мрежа (съобразно БДС) в Република България;

• С такава изходяща мощност, че да може да осигури нормална работа на съответното устройство при максимално натоварване с допълнителни модули (памет, дискове и др.).

III.2.1.3. Всички ТС, предложени за доставка, следва да бъдат с гарантиран произход, оригинални, нови и да фигурират в актуалната продуктова (производствена) и ценова листа на Производителя към момента на подаване на предложението. Участникът следва да посочи Производител, търговска марка, уникален буквено-цифров (номенклатурен/партиден номер, модел и/или друг подходящ приложим и еднозначен) идентификатор на Производителя (за краткост в текста ще се използва „уникален идентификатор”) и кратка техническа информация за всички ТС и техните компоненти, включени в неговото Предложение.

За всички допълнителни компоненти на основни ТС (настолни персонални компютри, монитори, интерфейсни, разширителни, захранващи и т.н. кабели, окомплектоващи модули, клавиатури, мишки, преходници, монтажни комплекти и др.), предложени от Участника за доставка, следва да са конструктивно проектирани, фабрично произведени/разработени или „брандирани”, заводски и/или лабораторно тествани и сертифицирани/стандартизирани от същия Производител на съответното ТС (да носят търговската марка и уникален идентификатор на един и същ Производител) да са напълно съвместими хардуерно и софтуерно помежду си. Всички ТС предложени за доставка от Участника следва да бъдат напълно окомплектовани с компоненти, които носят търговската марка и уникален идентификатор на същия Производител.

III.2.1.4. Участникът следва да е официално оторизиран и/или надлежно упълномощен от името на Производителя на ТС да ги предлага и поддържа/сервизира включително на територията на РБ, като Участникът следва да представи/приложи в неговото Предложение документи, издадени от съответния Производител на ТС за официално оторизиране и/или надлежно упълномощаване на Участника за предлагане и поддържане/сервизиране включително на територията на РБ, чрез използване на официални оторизирани сервизи, в които изрично са декларирани уникален идентификатор за всеки вид предложено ТС.

Участникът следва да разполага със сервизен център, а когато не разполага с такъв – да предложи обслужване в сервизен център, така че да удовлетвори изискванията на Възложителя, определени в техническата спецификация, включително по отношение сроковете за отстраняване на дефекти и възстановяване на работоспособност. Обстоятелствата, свързани с наличие на сервизни бази и официални оторизирани сервизи и посочване на тяхното местонахождение в близост до адреса на Възложителя, се излагат/декларират в Предложението за изпълнение на обществената поръчка на Участника.

Ако законовите изисквания налагат дадено устройство/модул да има лиценз за ползване, издаден от съответните контролни органи в РБ или ЕС, то тези лицензи да бъдат представени.

III.2.1.5. Всички предложени за доставка от Участника ТС трябва да са конструктивно проектирани, фабрично произведени/разработени, заводски и/или лабораторно тествани минимално за климатични условия, съгласно т.4.2. на стандарт БДС EN 62040-3 или еквивалент.

Климатични условия за нормална работа:

• Температура на околния въздух: ≤+100 С ÷ ≥+400 С или по-широк обхват;

• Влажност на въздуха при 200 C: ≤20% ÷ ≥80% (без конденз);

• Клас на защита според БДС EN 60529: ≥IP20 или по-висок.

III.2.1.6. Захранващите блокове на ТС трябва да бъдат проектирани и произведени:

• надеждно заземени;

• за непрекъсната работа на пълна мощност с входящо напрежение, конектор и кабел по БДС;

• с такава изходяща мощност (това се отнася както за основното, така и при наличие за резервното захранване), че да могат да осигурят нормална работа на съответното ТС при максимално позволеното от производителя натоварване;

• окомплектовани с всички необходими захранващи кабели.

III.2.1.7. За пълноценно окомплектоване Участника следва да предложи за доставка лицензирана 64bit професионална (Pro) версия на ОС Microsoft® Windows® 10 Professional OEM или по-нова, която следва да е напълно съвместима с предложените компютърни конфигурации (включително всички техни компоненти).

III.2.1.8. Всички предложени от Участника ТС следва да имат включена безплатна (без допълнително заплащане) софтуерна поддръжка, включваща регулярно обновяване (Update) и сервизни пакети (Service Pack) на лицензираните, поддържаните (Upgrade/ Downgrade) и заявените от Възложителя ОС и системния софтуер (BIOS, firmware, драйвери и т.н.) в рамките на жизнения им цикъл, като за тях изпълнителят следва да осигурява всички необходими драйвери. Тази поддръжка трябва да е свободно достъпна от съответния официален интернет сайт (за краткост в текста ще се използва съкращението „ОИС”) на Производителя. Всички предложени от Участника хардуерни ТС и компоненти за доставка следва да са конструктивно проектирани, фабрично произведени/разработени, заводски и/или лабораторно тествани, да са напълно съвместими и сертифицирани за работа с предложената за доставка лицензирана ОС (Certified for Windows 10) и при наличие на допълнително поддържаните (Upgrade/Downgrade) ОС;

Участникът следва документално да докаже в своето Предложение, че всички предложени за доставка компютърни конфигурации фигурират в MS Windows Compatible Products List за съвместимост или еквивалентен на конкретните предложени компютърни конфигурации. Предложените компютърни конфигурации трябва да могат да се проверяват в MS Windows Compatible Products List или еквивалентен.

III.2.1.9. Участникът следва да поеме ангажимент и при доставката всяко ТС/компонент следва да е окомплектовано (при наличие) със CD и/или DVD, съдържащо минимално: Ръководство за употреба, друга приложима информация към ТС, най-новите версии (към момента на доставката) на всички необходими драйвери за работа с предложената/лицензираната ОС, и заявените от Възложителя и системния софтуер (BIOS, firmware, драйвери и т.н.), както и ако има за допълнително поддържаните (Upgrade/Downgrade) ОС, както и посочен в Предложението на Участника ОИС на Производителя за безплатно актуализиране.

III.2.1.10. При офериране на дадено устройство/модул е необходимо посочване на уникалните идентификатори (партидните номера) на всеки компонент, включен в предложението. Всяко Предложение задължително следва да съдържа в оригинал, оформена в табличен вид пълна спецификация на всички видове/модели и количества ТС, предложени от Участника за доставка заедно с необходимата и напълно достатъчна за реализация на ОП информация за всеки вид или тип ТС (уникален идентификатор), минимално включваща:

• Вид или тип; Производител, уникален идентификатор на Производителя; кратко техническо описание и/или резултативни (технически, функционални, лицензионни или др.) характеристики на предложеното от Участника ТС;

• Предложени от Участника точно калкулирано количество за доставка/прилагане и гаранционни условия/срок за съответния вид или тип ТС;

• Ако уникалният идентификатор на Производителя на предложеното от Участника ТС е свързан с или включва и други допълнителни, свързани или необходими за пълната реализация на ОП, Спецификациите или Предложението: ТС, компоненти, изисквания, условия, срокове или характеристики, то Участникът следва да предостави в Предложението съответната информация;

• ОИС на Производителя, на които е публикувана информацията за съответното ТС.

III.2.1.11. Всички предложени ТС/устройства трябва да бъдат комплектувани така (с необходимия хардуер, модули, кабели, софтуер, лицензи и др.), че да бъдат работоспособни и да изпълняват функциите, заложени в спецификациите.

Ако по време на реализацията на ОП се окаже, че някое от предложените от Участника за доставка ТС или негов(и) компонент(и) не са конструктивно проектирани, фабрично произведени/разработени, заводски и/или лабораторно тествани, да съответстват стриктно и да са напълно работоспособни, съвместими, окомплектовани или достатъчни; функционират неефективно, прегряват; налагат/предполагат или обуславят каквото и да е: хардуерно, софтуерно, техническо, технологично, функционално, качествено, количествено, лицензионно, експлоатационно, гаранционно, екологично или др. ограничение включително за/спрямо предложено ТС не може да изпълнява дадена функция, или е с по-ниски характеристики от/спрямо определените от Възложителя или необходими параметри за реализиране на ОП, Спецификациите или Предложението поради недостиг или липса на даден хардуерен модул, софтуер, лиценз, ТС, компонент или др., то необходимите трябва да бъдат заменени и/или доставени допълнително за сметка на Изпълнителя без допълнително заплащане от Възложителя.

III.2.1.12. В своето Предложение Участникът следва да приложи възможно най-пълна, подробна и изчерпателна нагледна (техническа) информация относно всички заявени, необходими или напълно достатъчни параметри за реализация на ОП, Спецификациите и Предложението, в т.ч. в оригинал или заверени „Вярно с оригинала!” разпечатки/копия на приложими валидни: каталози, брошури, нагледни и/или проспектни материали, технически досиета и спецификации на Производителя, разпечатки на ОИС, сертификати, лицензи, маркировки, технически оценки, директиви, декларации, протоколи от проведени изпитания, оторизации, лицензи, за прилагани: технически решения, технологии, стандарти, алгоритми, методи/ки, процеси/етапи по изпълнение, ресурси и др. документи (за краткост в текста ще се използва „нагледна (техническа) информация”) за:

• Всички предложени ТС заедно с техните компоненти; гаранционни, експлоатационни и др. условия; съществени или специфични резултативни характеристики; условия за осигуряване, поддържане или гарантиране на: безопасност, съвместимост, еквивалентност, работоспособност и/или допустимост за използване в конкретна конфигурация; прехвърляне на права върху интелектуална собственост; при наличие (за конкретни ТС или Производител) и на други допълнителни, свързани, наложителни, присъщи или необходими за пълната реализация на параметрите на ОП, Спецификациите или Предложението: ТС, компоненти, изисквания, условия или характеристики.

От приложената нагледна (техническа) информация и посочените ОИС трябва да се виждат в явен вид минимално всички основни технически параметри и да има възможност да се направи сравнение за/по всички заявени, необходими и напълно достатъчни: изисквания, условия, срокове, характеристики или аспекти за/от реализацията на ОП, Спецификациите и Предложението, Приложената от Участника нагледна (техническа) информация, да включва информация и кратко описание по всички приложими параметри на ОП и да може да се проверява от съответните ОИС на нейните издатели. Предоставената от Участника нагледна (техническа) информация и всички приложени в Предложението документи, удостоверяващи съответствието с параметрите на ОП, Спецификациите или Предложението (включително предложените ТС, конфигурации, количествата, качествата, комплектациите, техническите параметри и характеристики, условията и т.н.), следва да могат да се проверяват от публично достъпна информация на съответните ОИС на техните издатели, в това число по технически параметри, уникален идентификатор, съвместимост, работоспособност, условия, срокове, характеристики и т.н. от ОИС на Производителя им. Участникът следва изрично да посочи в своето Предложение съответни/конкретни актуални връзки (URL) за всеки ОИС, на който се намира необходима, целесъобразна или съществена информация относно начините, които Изпълнителя ще прилага за пълната и своевременна реализация на всеки параметър от ОП, Спецификациите и Предложението, да докаже пълното и стриктно съответствие на Предложението с параметрите на ОП и/или докато отрази изцяло всички параметри за/от реализацията на ОП, Спецификациите и Предложението.

III.2.1.13. При доставката всички ТС следва да бъдат придружени/окомплектовани с:

• подробна и пълна техническа документация в пълно съответствие с параметрите на ОП, Спецификациите и Предложението на български или на английски език на хартиен и/или електронен носител, включваща описание на хардуера и/или софтуера и на тяхната функционалност;

• необходимите специализирани интерфейсни кабели, адаптери, инструменти и др.;

• необходимата лицензирана ОС следва да бъде доставена заедно с хардуера;

• декларации за произход;

• декларации за съответствие (declaration of conformity), изготвени съгласно изискванията на БДС EN ISO/IEC 17050-1:2010 и 17050-2:2006 или еквивалент на български или на английски език;

• документация за съответствие на ТС по Закона за техническите изисквания към продуктите;

• технически паспорт и/или изисквания за поддръжка/сервиз по време на експлоатацията на български език.

III.2.1.14. Изпълнителят е длъжен еднократно да достави напълно окомплектовани с всички необходими и напълно достатъчни за експлоатацията им ТС. Не се допускат и Възложителят няма да приема частични доставки.

III.2.1.15. Изпълнителят следва да поема за своя сметка разходите по отстраняване на всички доказани вреди по: доставени ТС, налично оборудване, помещения и съоръжения на Възложителя, виновно причинени от него, от негови подизпълнители, работници или трети лица.

**III.2.2. Минимални изисквания към изпълнението на поръчката:**

1. Участникът да предостави актуален сертификат за внедрена система за управление на информационната сигурност по стандарт ISO 27001:2017 или еквивалент и актуален сертификат за внедрена система за управление на качеството на ИТ услугите по стандарт ISO 20000-1:2018 или еквивалент.

2. Участникът, определен за изпълнител, трябва да бъде оторизиран от производителя **на предложеното оборудване** или от негов официален представител за продажбата и гаранционното поддържане на техниката на територията на страната.

За доказване на изискването участниците следва да представят към техническото си предложение за изпълнение на поръчката документ/и от производителя на техниката.

В случаите когато оторизацията не е от производителя на техниката, а от негов официален представител, участниците следва да представят документ доказващ, че официалният представител е упълномощен от производителя да издава оторизационни писма от негово име.

3. Всички количества, от всеки вид ТС предложено за доставка от Участника, следва да са от един и същ производител.

4. Предложеното оборудване да е обозначено с CE Mark (където е приложимо).

5. Предложеното оборудване да е ново, неупотребявано и да е в актуалната продуктова (производствена) и ценова листа на Производителя към момента на подаване на предложението.

6. В техническото си предложение Участникът трябва да посочи уникалните идентификатори (партидните номера) от листата на производителя на предлаганото оборудване.

**III.2.3. Минимални изисквания към гаранционната поддръжка:**

III.2.3.1. Всички предложени от Участника ТС трябва да имат осигурено/включено безплатно (без допълнително заплащане) гаранционно обслужване и сервизиране от страна и за сметка на Изпълнителя за целия срок по т. II.3, включваща транспорт, труд и оригинални нови резервни части, спазвайки стриктно съответствие с всички параметри на ОП, като всички извършвани услуги от и за сметка на Изпълнителя с цел поддържане на пълната техническа и функционална изправност на отделните възли и компоненти, осигуряване на висока технологична надеждност на наличното оборудване на Възложителя и ТС, както и за своевременното отстраняване на регистрирани или предотвратяване възникването на бъдещи, подлежащи на прогнозиране, технически проблеми.

III.2.3.2. Гаранционно обслужване и сервизиране следва да бъде от стандартно съществуващите на ОИС на Производителя, като Участникът следва недвусмислено документално да го докаже в своето Предложение посочвайки един (или повече) уникален идентификатор (партиден номер) на гаранцията и ОИС, прилагайки съответните документи, включително разпечатки и описание. При доставката на ТС Изпълнителя следва да представи документи и/или заверени разпечатки от ОИС, доказващи поддръжката от страна на Производителя (on-site support). В случай, че ТС и техните компоненти не са придружени от тези документи Възложителят няма да приеме доставката.

Гаранционно обслужване и сервизиране през целия срок по т. II.3 следва да се извършва на базата на ефективни функциониращи системи за приемане на съобщения за възникнал проблем и гарантирана техническа поддръжка, които регламентират схема за реакция и отстраняване на проблем, съответстващи на изискванията на Възложителя и технологичните изисквания за сервизна поддръжка и ремонт на ТС. Участникът следва да приложи списък от оторизиран(и) сервиз(и) на територията на РБ с посочени поне два различни актуални начина (телефон/и, Интернет сайт, e-mail и т.н.) за заявяване на проблеми, както и да осигурява гореща телефонна линия.

Условията на гаранцията следва да бъдат подробно обяснени (срокове за реакция, срокове за замяна на дефектирала част и/или за ремонт на дефектирал компонент) в Предложението. За окончателното приемане с двустранно подписания „Приемо-предавателен протокол” по т.II.2 на цялата доставка Изпълнителят следва надлежно да представи документи и/или разпечатки от ОИС, доказващи поддръжката от страна на Производителя (on-site support) и гаранционните карти на ТС.

III.2.3.3. Всички срокове се отчитат от подаване на сигнал от страна на Възложителя. При невъзможност за спазване на срока за отстраняване на повреда Изпълнителят в рамките на изпълнение на ОП предоставя за времето за диагностика и/или ремонт своя оборотна техника със същите или по-добри параметри. Всички разходи, направени във връзка с безплатното гаранционно обслужване и сервизиране, са от страна и за сметка на Изпълнителя.

Максималните срокове се отчитат спрямо официалното работното време на Възложителя и следва да са за:

• Реакция (приемане на обаждане, регистрация на технически проблем, стартиране на процес по отстраняването му) до ≤4 часа;

• Постоянно (трайно) възстановяване на дефектирали ТС или техни компоненти в рамките на три работни дни.

III.2.3.4. Гаранционно обслужване и сервизиране през целия срок по т.II.3 следва да включва от страна и за сметка на Изпълнителя: транспортиране, съхранение, третиране и утилизация на подменените дефектирали, износени и/или изхабени ТС, компоненти, консумативи, почистващи и/или смазочни материали, отпадъците, опаковките и т.н. съобразно с действащата на територията на РБ и ЕС нормативна база/уредба, като Участникът следва да опише мерките за опазване на околната среда, които ще прилага при изпълнение на ОП.

**III.2.4. Минимални изисквания към компютърните конфигурации (настолни персонални компютри и монитори):**

|  |
| --- |
| **1. Настолни персонални компютри – 19 (деветнадесет) броя със следните минимални технически параметри:** |
| **№** | **Параметър** | **Минимални технически изисквания** **на Възложителя**  |
| 1 | Процесор | Минимум шест-ядрен Intel i5 или еквивалент, тактова честота – минимум до 4,4 GHz, 18МВ кеш |
| 2 | Оперативна памет | Не по-малко от 16GB DDR4, да поддържа разширение до 32GB |
| 3 | Слотове за памет | Не по-малко 2 броя |
| 4 | Дисково пространство | 256 GB SSD1 ТB тип SATA III, скорост на въртене 7200 оборота |
| 5 | Мрежови интерфейси | 1x1Gbit |
| 6 | Видеокарта | Вграденa. Да поддържа разделителна способност минимум до: 3840x2160@60Hz (HDMI), 4096x2304@60Hz (DP) |
| 7 | Слотове за разширение | Минимум 1 брой PCIe 4.0 x16, минимум 1 брой M.2 – свободни за бъдещи разширения |
| 8 | Портове | Минимум 4 х USB 3.x порта, от които минимум 2 х USB 3.x порта на предния панел1х microphone (3.5mm)/headphone (3.5mm) – отделни жакове или комбиниран порт1 x Ethernet (RJ-45) 1 х VGA2 х цифрови видео изхода1 х сериен порт |
| 9 | Обем на кутията | Обем не по-голям от 10 л. |
| 10 | Захранване | Максимум 180W, с 85% ефективност |
| 11 | Аксесоари | Клавиатура (надписана по БДС) и оптична мишка от производителя на работната станция. |
| 12 | Операционна система | Windows 10 Pro English или по-висока, 64bit – предварително инсталирана от производителя на оборудването. Наличието се доказва с продуктовия номер и съдържанието на конфигурацията, включително след доставка да може да се проследи по сериен номер от страницата на производителя. |
| 13 | Други изисквания | Работната станция да е част от актуалното продуктово портфолио на производителя и в актуалната му ценова листа към момента на подаване на предложенията. Декларации за съответствие – Energy Star 6.1, EPEAT TCO (проверими и на техните официални сайтове за предложения модел и на сайтовете на сертифицираните организации); RoHS, CE |
| 14 | Гаранция  | 36 месеца от производителя |

|  |
| --- |
| **2. Монитори – 19 (деветнадесет) броя (от производителя на работните станции) със следните минимални технически параметри:** |
| **№** | **Параметър** | **Минимални технически изисквания** **на Възложителя**  |
| 15 | Размер на екрана | Минимум 23,8 инча, 16:9 |
| 16 | Разделителна способност | Минимум 1920х1080 |
| 17 | Тип на матрицата | LED или еквивалент |
| 18 | Ъгъл на виждане | Минимум 1780/1780 |
| 19 | Контраст | Минимум 1000:1 |
| 20 | Време за реакция | Максимум 6 ms |
| 21 | Входно изходни интерфейси | VGA и HDMI или Display port, съобразно цифровите изходи на компютъра, Audio out |
| 22 | Други изисквания | Мониторът да е част от актуалното продуктовото портфолиото на производителя и в актуалната му ценова листа към момента на подаване на предложенията. Мониторът да е от производителя на работната станция и да носи неговото лого. Мониторът да позволява регулиране на височината до 155 мм.Декларации за съответствие – Energy Star 6.1, EPEAT TCO (проверими и на техните официални сайтове за предложения модел и на сайтовете на сертифицирашите организации); RoHS, CE |
| 23 | Гаранция  | 36 месеца от производителя |

При изпълнение на доставката, в случай, че оферираните стоки вече не се произвеждат или има обективна невъзможност и пречки за доставката им (непреодолима сила), следва да бъде доставено цялото количество от съответното ТС със същите или по-добри технически характеристики от актуалната продуктова листа от същия производител без промяна в единичната цена, и след предварително одобрение от Възложителя.

Съгласно чл.50, ал.1 от ЗОП, Възложителят няма да отстрани оферта, ако участникът докаже в своето предложение с подходящи средства, включително чрез доказателствата по чл.52 от ЗОП, че предлаганите решения удовлетворяват по еквивалентен начин изискванията, определени от техническата спецификация.